मख’नो गोनांथारदि, 1989 माइथायाव गाहाइ मन्थ्रि बिश्वनाथ प्रताप सिंहनि दैदेन्नायाव मिरुआव सोरखार खुंनाय समाव रुंसारि राम बिलास पासवान बिथाङा Union Minister of Labour and Welfare नि बिबानाव दंमोन आरो बै समावनो बर’फोरनि गुबै बड’लेण्ड जेंनाखौ सुस्रांनो थाखाय 1989 आरो 1990 माइथायाव थिखानाय बड’लेण्ड हालामाव बिथाङा नायगिदिंफैदोंमोन आरो क’क्राझार जिल्लानि देबरगावनि बालागावाव जानाय गेदेरथार सुबुं थुबुरमायाव बाहागो लानानै बर’नि जेंनाखौ सुस्रांनो थाखाय बिबान लानानै खामानि मावदोंमोन।